זה ייגמר בדם

זה ייגמר בדם (באנגלית: There Will Be Blood) הוא סרט דרמה משנת 2007, המספר את סיפורו של דניאל פליינוויו, איל נפט רודף בצע ושאפתן בדרכו אל העושר. הסרט נחשב לאחת מפסגות יצירתו של הבמאי ולאחד הסרטים הטובים שיצאו במאה ה-21. הסרט מבוסס באופן חלקי על ספרו של אפטון סינקלר "נפט". התסריט עובד על ידי פול תומאס אנדרסון, שהוא גם במאי הסרט. בסרט מככבים דניאל דיי-לואיס (שזכה על משחקו בפרס אוסקר) ופול דנו ("מיס סנשיין הקטנה").

הסרט היה מועמד ל-8 פרסי אוסקר, וזכה ב-2 מתוכם (צילום, השחקן הראשי הטוב ביותר). את פסקול הסרט הלחין ג'וני גרינווד מלהקת "רדיוהד".

עלילת הסרט 
סיפור חייהם המצטלבים של דניאל פליינוויו ואליי סאנדיי המתרחש בתחילת המאה ה-20 במדינת קליפורניה, ארצות הברית. דניאל פליינוויו כורה פחם שהפך לאיל נפט, אדם ממוקד שיעשה את כל הדרוש כדי להשיג את מטרותיו. הוא עובד קשה ומנצל את סובביו ולא חשוב המחיר. בנו/שותפו לעסקים אומץ על ידי דניאל כאשר אביו הביולוגי נהרג בתאונת עבודה על אחת מאסדות הקידוח שבבעלותו. דניאל הגנתי מאוד כלפי בנו ולו רק בזכות תרומתו לעסק. אליי סאנדיי הוא אחד התאומים אשר ממשפחתם דניאל רכש את האדמה שעליה נמצאים רוב מאגרי הנפט שבבעלותו. אליי הוא מטיף מקומי אשר לטענתו מרפא אנשים בעזרת אמונה ורוצה נתח מכספו של דניאל כדי לממן את כנסייתו. חייהם של שני האישים התחרותיים מתנגשים בזמן שדניאל שואב נפט מהאדמה שבבעלותו ומנסה לרכוש את חלקות האדמה הסובבות כדי לבנות צנרת אל החוף ואליי מנסה לבנות אימפריה דתית משל עצמו.

קישורים חיצוניים

 

 "זה ייגמר בדם" - האתר הרשמי

ערכים שבהם תבנית בריטניקה אינה מתאימה
סרטי 2007
סרטי דרמה אמריקאיים
סרטי פול תומאס אנדרסון
סרטים אמריקאיים מבוססי ספרים
סרטי מיראמקס
סרטים על קללות
סרטים על כתות
סרטים זוכי פרסי איגוד מבקרי הקולנוע של לוס אנג'לס